Gwamna Zulum ya sabunta gidaje 500 da Boko Haram ta lalata a Borno
Gwamnatin Borno ta sake gina gidaje 500 da mayakan Boko Haram suka lalata
3 months ago 2814 views by Muhammad Auwal
Gwamnatin jahar Borno ta sanar da fara aikin sabunta gidaje 500 da kungiyar ta’addanci na Boko Haram suka lalata a garin Kawuri na karamar hukumar Konduga na jahar Borno.
Kamfanin dillancin labarun Najeriya, NAN, ta ruwaito gwamnan jahar Borno, Farfesa Babagana Umara Zulum ne ya bayyana haka yayin wata ziyarar aiki da ya kai Konduga a ranar Lahadi, 5 ga watan Afrilu.
KU KARANTA: Alhaki dan kwikwiyo: Yaran yan bindiga sun juya ma jagoransu baya, sun kashe shi har lahira
A jawabinsa, Gwamna Zulum ya bayyana cewa gwamnati ta kammala gina gidaje 250 daga cikin 500 da ta kuduri aniyar sabuntawa, sa’annan ya kara da cewa kammala gidajen zai baiwa yan gudun hijira damar komawa matsuguninsu.
Don haka gwamnan ya nemi dan kwangilar ya gaggauta kammala aikin sabunta gidajen zuwa ranar 15 ga watan Yuni kamar yadda aka shiga yarjejeniya da shi, kuma ya amince, domin baiwa yan gudun hijira daman cigaba da walwala.
“Idan muka samu nasarar sake tsugunar da jama’an Kawuri a gidajensu, daga nan za mu wuce Umarari, muna fata jama’anmu su yi noman bana a watan Yuni.” Inji shi.
Sa’annan gwamnan ya nemi kwamandan rundunar Soji na wannan yanki ya tabbatar da tsaron rayukan jama’an yankin tare da dukiyoyinsu, domin ganin cewa ba’a sace kayan aikin gine ginen ba.
Daga karshe gwamnan ya baiwa matasan sa kai, da kungiyar mafarauta karin motocin sintiri domin taimaka musu a aikin da suke yin a tabbatar da tsaro a yankin.
8 minutes ago 593 views
9 hours ago 655803 views
13 hours ago 20704 views
An cigaba da hurowa wani Gwamnan PDP a Arewa wuta ya tattara ya koma APC